
	Parlamentul României
Camera Deputaţilor


	COMISIA PENTRU ADMINISTRAŢIE PUBLICĂ, AMENAJAREA TERITORIULUI ŞI ECHILIBRU ECOLOGIC

Nr. 26/496/27 septembrie 2012                                   
 
	COMISIA PENTRU 

INDUSTRII ȘI SERVICII
Nr.23/199/27 septembrie 2012
PL-x 417/2011



Către,

BIROUL PERMANENT AL
CAMEREI DEPUTAȚILOR


Vă înaintăm, alăturat, Raportul suplimentar comun asupra proiectului de Lege „Legea Turismului”, trimis Comisiei pentru administraţie publică, amenajarea teritoriului şi echilibru ecologic şi Comisiei pentru industrii şi servicii pentru dezbatere în fond, în procedură de urgenţă, cu adresa nr. PL.x 417 din 16 noiembrie 2011, înregistrat cu nr.26/496 din 17 noiembrie 2011, respectiv nr.23/199 din 14 noiembrie 2011.
	VICEPREŞEDINTE,

Ion CĂLIN
	PREȘEDINTE,

Iulian IANCU

RAPORT  SUPLIMENTAR COMUN 

asupra proiectului de Lege „Legea Turismului”

În conformitate cu prevederile art.70 din Regulamentul Camerei Deputaţilor, republicat, Comisia pentru administraţie publică, amenajarea teritoriului şi echilibru ecologic şi Comisia pentru industrii şi servicii au fost sesizate cu adresa nr.PLx 417 din 16 noiembrie 2011, în vederea unei noi examinări şi depunerea unui nou raport, cu proiectul de Lege „Legea Turismului”, înregistrat cu nr.26/496 din 17 noiembrie 2011, respectiv nr.23/199 din 14 noiembrie 2011.

Conform dispoziţiilor art.75 din Constituţia României, republicată şi ale art. 92 alin.(9) pct.1 din Regulamentul Camerei Deputaţilor, republicat, Camera Deputaţilor este Cameră decizională. 

Consiliul Legislativ a avizat favorabil proiectul de lege, conform avizului nr.339 din 22.03.2011.

Senatul a adoptat proiectul de lege în şedinţa din 14 iunie 2011.


Proiectul de lege supus dezbaterii are ca obiect de reglementare turismul, întrucât nu există o reglementare unitară şi sistematizată a domeniului turismului care să constituie cadrul general de reglementare a activităţilor, serviciilor şi produselor de turism, de management durabil al resurselor turistice şi care să instituie principiile directoare în acest domeniu.

În conformitate cu prevederile art.61 şi 63 din Regulamentul Camerei Deputaţilor, republicat, Comisia pentru administraţie publică, amenajarea teritoriului şi echilibru ecologic a examinat proiectul de lege sus menţionat, în şedinţele din 27 iunie, 9 iulie și 24 septembrie 2012, iar Comisia pentru industrii și servicii a examinat proiectiș de Lege în ședința din 24 septembrie 2012. 

Din numărul total de 28 membri ai Comisiei pentru administraţie publică, amenajarea teritoriului şi echilibru ecologic  au participat la dezbateri 28 deputaţi.
Din numărul total de 28 membri ai Comisiei pentru industrii și servicii  au participat la dezbateri 20 deputaţi.


La dezbateri au participat, în calitate de invitați, conform prevederilor art.54 şi 55 din Regulamentul Camerei Deputaţilor, republicat, domnul Cristian Bărhălescu – secretar de stat, domnul Cristian Stamatiade - director şi Elena Mihăilă – consilier din cadrul Ministerul Dezvoltării Regionale şi Turismului. 


În urma examinării intervenţiei legislative şi a opiniilor exprimate de către membrii comisiei, s-a hotărât, cu majoritate de voturi (1 abţineri), respingerea  proiectului de Lege “Legea Turismului”.

În raport de obiectul şi conţinutul său, proiectul de lege  face parte din categoria legilor ordinare.

	VICEPREŞEDINTE,
Ion CĂLIN
	PREȘEDINTE,

Iulian IANCU


Intocmit:

Expert, Nicoleta Toma





Consilier, Viorela Gondoș








Consilier, Isabela Robe

